РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ОПШТИНА СЕНТА

Интерна ревизија

Број: 47-2/2018-II-01

Дана: 25.01.2018.године

Сента

**ГОДИШЊИ ПЛАН**

**ИНТЕРНЕ РЕВИЗИЈЕ ОПШТИНЕ СЕНТА**

**ЗА 2018.ГОДИНУ**

На основу члана 25. Правилника о заједничким критеријумима за организовање и стандардима и методолошким упутствима за поступање и извештавање интерне ревизије у јавном сектору („Службени гласник РС“, број 99/2011 и 106/2013) и члана 75 став 8 Статута општине Сента („Службени лист општине Сента“, број 5/2011 и 13/2017) на предлог интерног ревизора општине Сента, Председник општине Сента одобрава

**ГОДИШЊИ ПЛАН**

**ИНТЕРНЕ РЕВИЗИЈЕ ОПШТИНЕ СЕНТА**

**ЗА 2018.ГОДИНУ**

***Увод***

Годишњи план интерне ревизије општине Сента за 2018.годину сачињен је на основу друге године Стратешког плана интерне ревизије општине Сента за период 2017 - 2019.године, број: 47-1/2018-II-01 од 24.01.2018.године а у складу са циљевима, приоритетима и расположивим ресрурсима и представља инструмент спровођења примене закона и прописа.

Правни основ за утврђивање Годишњег плана интерне ревизије општине Сента за 2018.годину прописан је чланом 17 став 1 тачка 1 и чланом 25 Правилника о заједничким критеријумима за организовање и стандардима и методолошким упутствима за поступање и извештавање интерне ревизије у јавном сектору.

***Фазе планирања***

Обим и број ревизија утврђен је на основу расположивих људских ресурса (интерних ревизора) и броја дана потребних за спровођење појединачне ревизије (стандардног времена за сваку категорију ревизије):

- за ревизију високог ризика од 50 до 60 радних дана;  
 - за ревизију средњег ризика од 40 до 50 радних дана;  
 - за ревизију ниског ризика од 30 до 40 радних дана.

Расположиви фонд ревизор дана у 2018 години је: 164 по ревизору (календарски број дана по одбитку годишњих одмора, државних и верских празника и дана одређених за семинаре, ванредне ревизије и остале активности).

У табели је дат преглед расположивих ресурса по интерном ревизору за годину дана:

|  |  |
| --- | --- |
| **Расподела расположивих ресурса за годину дана** | **Дани** |
| Укупан број дана у години | 365 |
| Број дана викенда | 104 |
| Број дана годишњег одмора | 30 |
| Државни и верски празници | 12 |
| За обуке/семинаре | 15 |
| Ажурирање стратешког плана и израда годишњег плана | 7 |
| Израда годишњих извештаја о раду | 8 |
| Консултације са директним корисницима буџетских средстава | 10 |
| Праћење извршења препоруке | 15 |
| **Укупно расположиви радни дани за ревизије** | **164** |
| **Просечан број дана по ревизији** | **33** |
| **Планирани број ревизија у години** | **5** |

Утврђивање ревизорских дана (директно време), који су потребни за сваку ревизију:

|  |  |
| --- | --- |
| **активност у поступку ревизије** | **радни дани** |
| планирање ревизије | 4 |
| претходна истраживања | 10 |
| спровођење ревизије | 14 |
| доношење закључка | 2 |
| израда извештаја и плана активности | 3 |
| **потребан број радних дана по ревизији** | **33** |

|  |  |
| --- | --- |
| **број интерног ревизора** | **1** |
| **број ревизија које је могуће урадити у 2018.години** | **4,96** |

***Предмет ревизије***

У табеларном приказу који следи, дефинисани су циљеви, циљне групе, начин реализације као и очекивани резултат приликом спровођења Годишњег плана интерне ревизије општине Сента за 2018.годину:

|  |  |
| --- | --- |
| *Циљеви:* | ***1. Смањење ризика у пословању директних корисника буџетских средстава***  ***општине Сента***  ***2. Ефикасна саветодавна улога интерне ревизије у циљу унапређења***  ***пословног система општине Сента*** |
| *Циљне групе:* | Директни корисници буџетских средстава у 2018.години:   1. Ревизија система: **Управљање непокретном имовином Општине Сента** у периоду од 01.01.2017.године до дана почетка интерне ревизије 2. Ревизија система: **Наплате потраживања од стечајних дужника** у периоду од 01.01.2017.године до дана почетка интерне ревизије 3. Ревизија система: **Коришћење јавних површина (тераса) испред пословних простора угоститеља** у периоду од 01.01.2017.године до дана почетка интерне ревизије 4. Ревизија система: Изворни приходи буџета општине Сента, подсистем **приходи у буџету од пореза на имовину наплаћене принудним путем** у периоду од 01.01.2018.године до дана почетка интерне ревизије 5. Ревизија по налогу Председника општине Сента 6. Праћење реализације прихваћених препорука.   Напомена:  Две ревизије система од наведених под бројем 1), 2), 3) и 4) вршиће се под  менторством Централне јединице за хармонизацију |
| *Начин реализације:* | ***1. Смањење ризика у пословању директних корисника буџетских средстава***  ***општине Сента***  1.1. Редовна провера усаглашености пословања директних корисника буџетских  средстава општине Сента са законима и прописима кроз планирану интерну  ревизију  1.1.1. Планирање  1.1.2. Припрема ревизије  1.1.3. Рад на лицу места  1.1.4. Извештавање  1.2. Праћење извршења препорука субјекта ревизије  1.2.1. Праћење и анализа обавештења субјекта ревизије о поступању по  предложеним препорукама интерне ревизије  ***2. Ефикасна саветодавна улога интерне ревизије у циљу унапређења***  ***пословног система општине Сента***  2.1. Описивање и тестирање система  2.2. Идентификовање, анализа и управљање новим ризицима у раду директних  корисника буџетских средстава општине Сента  2.3. Истраживање и дефинисање предлога унапређења пословног система општине  Сента  2.4. Организовање консултантских, едукативних састанака |
| *Очекивани резултати:* | 1. Функционисање пословног система општине Сента у складу са законима и  прописима  2. Унапређење рада пословног система у општини Сента (економичност,  ефикасност и ефективност)  3. Остварење стратешких циљева организације |
| *Носилац активности:* | Интерни ревизор у општини Сента – Илона Ленђел |

***Стручно усавршавање***

Стручно усавршавање интерног ревизора из области интерне равизије, као и из области релевантних за спровођење ревизија у 2018.години вршиће се учествовањем на обукама, радионицама и семинарима из делокруга интерне ревизије а складу са Планом професионалне обуке.

Годишњим планом рада предвиђа се петнаест радних дана за едукацију и стручно усавршавање интерног ревизора.

Поред основних обука интерни ревизор треба да учествује на обукама, радионицама и семинарима везано за:

* рачуноводствене принципе;
* система буџетског планирања;

који су битни за спровођење ревизија система.

***Полагање стручног испита***

Након завршетка две ревизије система под менторством Централне јединице за хармонизацију Министарства финансије Републике Србије интерни ревизор треба да положи стручни испит ради стицања звања овлашћеног интерног ревизора у јавном сектору.

***Измене годишњег плана рада***

Накнадне измене Годишњег плана интерног ревизора за 2018.годину могуће су само уз сагласнот Председника општине.

Припремио:

Одобрио:

Интерни ревизор

Председник

Илона Ленђел, с.р. дипл.ецц. Општине Сента

Рудолф Цегледи, с.р. дипл.инж.грађ.